بحرين

بحرين (انگريزي: Bahrain؛ عربي:مملڪت البحرين) عربستان سان لڳل فارس جي نار ۾ هڪ ٻيٽ تي مشتمل ننڍڙو ملڪ آهي. هن جي ڏکڻ ۽ اولهه ۾ سعودي عرب آهي ۽ "شاهه فهد برج" سان بحرين سان ڳنڍيل آهي. فارس جي نار ۾ هن جي اوڀر ۾ ٻيو عرب ملڪ، قطر آهي. قطر ۽ بحرين جي وچ ۾ پل ٺاهڻ جو منصوبو 2008ع ۾ شروع ڪيو ويو جيڪو اڃان شروع نه ٿيو آهي. هتان قومي ۽ سرڪاري ٻولي عربي آهي ۽ راڄڌاني جو نالو منامه آهي.

 تفصيل 
ايراني نار (Arabian Gulf) جو هيءُ آزاد ملڪ، سعودي عرب ۽ قطر جي وچ تي واقع آهي. سرڪاري نالو ”اسٽيٽ آف -بحرين-“ اٿس. هن ملڪ جي پکيڙ 678 چورس ڪلوميٽر آهي ۽ -ان- جي گاديءَ جو هنڌ ”مناما“ (Manama) آهي. سرڪاري -ٻولي- عربي ۽ سڪو ”دينار“ سڏجي ٿو. هتي جو مذهب -اسلام- آهي. هن ٻيٽ جي ڊيگهه 48 ڪ. م (30 ميل) ۽ ويڪر 16 ڪ. م (10 ميل) آهي. هتي جو اوچو -جبل- ”دخان“ آهي، جنهن جي اوچائي 135 ميٽر آهي. آب وهوا -ٿڌي-، ڊسمبر ۽ مارچ مهينن ۾ مينهن پوي ٿو، جڏهن ته سراسري گرميءَ جو پد 19 درجا آهي. هيءُ ملڪ عيسوي سال کان 2000 سال اڳ واپار جو وڏو مرڪز هو. 18 صدي عيسويءَ ۾ خليفي خاندان جي قبضي هيٺ رهيو. هن ملڪ جو 1861ع ۾ -برطانيا- سان دفاعي معاهدو ٿيو. 1971ع ۾ -آزادي- حاصل ڪيائين ۽ 1973ع ۾ پارلياماني نظام قائم ڪيو ويو. ملڪ جو وڏو سربراهه ”-امير-“ آهي، جيڪو وزيرن کي مقرر ڪندو آهي؛ جڏهن ته سمورن وزيرن جو سربراهه وزيراعظم هوندو آهي. هيءُ ملڪ قدرتي وسيلن سان مالامال آهي. هتي -تيل- جا وڏا ذخيرا، قدرتي گئس، چن جو -پٿر- ۽ جپسم وڏي تعداد ۾ ملي ٿو. -ان- کان سواءِ هتي -تيل- صاف ڪرڻ ۽ جهازن جي مرمت جا ڪارخانا پڻ آهن. هن وقت -بحرين- -تيل- جي واپار، بئنڪنگ ۽ تجارت جو وڏو مرڪز آهي.بحرين : (Sindhianaسنڌيانا)

 فهرست لاڳاپيل مضمون بحرين 
 فهرست لاڳاپيل مضمون بحرين

حوالا

ٻاهريان ڳنڍڻا

زمرو:ملڪ
زمرو:بحرين
زمرو:بادشاهتون
زمرو:اسلامي رياستون
زمرو:ايشيا ۾ ملڪ
زمرو:ٻيٽ وارا ملڪ
زمرو:عربستان جا ملڪ
زمرو:وچ اوڀر جا ملڪ
زمرو:عرب ليگ جا ميمبر ملڪ
زمرو:او آئي سي جا ڀاتي ملڪ
زمرو:گڏيل قومن جا ڀاتي ملڪ
زمرو:عربي ٻولي ڳالھائيندڙ ملڪ ۽ علائقا
زمرو:عربي سرڪاري ٻولي وارا ملڪ ۽ علائقا